Odense Adresse-Contoirs Efterretninger, 1845-10-15
Diplomet overraktes Hs. Kgl. Høihed af Borgermesteren, Etatsraad Ridder Reimuth. Samtlige Laug(hvoriblandt det talrige Skyttelang) mødte paa Torvet og afgik derfra til Slottet. Laugene havde deres Faner og Velkomster og bare, med Undtagelse af Skyttelauget, der har sin grønne Kokarde, den danske Kokarde. Jdag er der stort Taffel paa Slottet; iaften Fakkeltog, samt Bal paa Raadstuen, og Fredag Morgen afreiser Hs. Kgl. Høihed over Svendborg til Langeland og derfra her tilbage for at inspicere Kjøbstæderne i Fyen. Æresborgerbrevet er malet og skrevet paa 3 Pergamentblade; paa det første Blad sees som Hoved=Vignet tvende Skjolde bøiede mod hinanden, i det ene sees Hs. Kgl. Høiheds Navneciffer i Guld med Krone over paa rød Grund, i det andet Odense Lilie i Guld paa blaae Grund, begge hvilende paa den gyldne kronede Lindorm (Fyens Vaaben) i en Skye, ovenover paa en rød Pude de kongelige Regalier og Kronen omstraalet af en Glorie, fra denne Vignet udgaaer en Egeguirlande, der omslutter Texten, i Hjørnerne sees 4 Trophæer, der have Hensyn til Hs. Kgl. Høiheds Stilling som Stiftets Gouvernør, commanderende General i Fyen og Nørrejylland samt Admiral i Sø-Etaten, ogsaa paa Midten sees smagfulde Land- og Søkrigsatributer. Det andet Blad viser et Prospekt af Odense Torv med St. Knuds Kirke, i en duftig Tone, paa begge Sider nedgaaer en gylden Arabesque, der, foruden oventil at omslutte to større Emblemer (hvorved Videnskabeligheden og Underviisningsvæsenet repræsenteres, og i den anden Agerdyrkning og Gartneri), fremstiller i Medaillons 14 af de herværende Laugs og Corporationers Emblemer i Guld og Farver. Det tredie Blad bærer som Hovedvignet et Prospekt af Odense Slot, seet fra Haven, en lignende Arabesque i Sølv og Ultramarin omgiver ogsaa her Texten og viser oventil tvende større Felter, Attributer for Kunsterne, Kunstacademiet sees i Baggrunden, i den anden Bogtrykkerkunsten efter Thorwaldsens Basrelief paa Guttenberg Monumentet, de øvrige Laugs Emblemer sees ogsaa her i Medaillons paa samme Maade som paa det andet Blad, oventil slutter Arabesquen med en Rosenguirlande. Den skjønne Skrift, hvormed Texten er skreven, et Mønster af Calligraphie, er udført af Hr. Fuldmægtig Jastrau, og de Ord, der enten udgjøre Titler eller det høie Navn, ere paa det eleganteste forzirede af Maleren med Guld og Farver. Samtlige 3 Pergamentblade ere, foruden flere med Silke betrukne og med Guld rigt forzirede, indbundne i et med rødt Fløiet betrukket Bind, der foruden smagfulde og brillante Guldornamenter er paa den ene Side prydet med Hs. Kgl. Høiheds Navne=Ciffre Fod. i støbt Sølv og forgyldt, paa den anden bærer Odense Vaaben "Lilien" i et Ornament, ogsaa af støbt Sølv. Jndbindingen, der udmærket sig ved Smag og Durabilitet, udgjør en fortrinlig Deel af dette skjønne Pragtstykke og er forfærdiget af Hr. Bogbinder Milo her i Byen. En smuk og riig Guldsnor er igjennem trukket Diplomet og gaaer derpaa igjennem en Sølv kapsel, der er fyldt med grønt Vox med et Aftryk af Stadens store Segl, og ender sig i 2 store Guldqvaste; Arbeidet er fortrinligt udført af Hr. Guldtrækker Assam her i Byen, ligesom Sølvarbeidet er af Hr. Guldsmed Clausen. Naar Diplomet forvares, indlægges det i i en med hvidt Atlas udforet Mappe, der atter indskydes i et Foutteral, begge betrukne med grønt Saffian og elegant forziret med Guldornamenter. Endnu hører til Brug ved Fremlæggen og naar det overrækkes, et skjønt rødt Silketæppe med rige ægte Guldfryndser.